PETAK 11.12.2020. PRIRODA I DRUŠTVO-SVI

SVETA LUCIJA, 13.12.: 

Svake godine na blagdan svete Lucije sije se božićna pšenica, kao simbol obnove života i plodnosti. Prema narodnom vjerovanju, ovisno o izgledu iznikle pšenice, odnosno kakva je njezina gustoća te boja, u idućoj će godini biti bolja ili lošija žetva.

Sam običaj potječe iz davnine i vezan je uz **Svetu obitelj**. Naime, bježeći pred Herodovim vojnicima, **Marija** je zamolila težaka, koji je na njivi sijao pšenicu, da kaže progoniteljima kako su tim putem prošli u vrijeme kada je sijao. Kada su vojnici stigli, pšenica je čudesno izrasla, a oni su odustali od daljnje potjere.

Samo ime **Lucija** dolazi od latinske riječi *lux, lucis*, što znači svjetlo, stoga zapravo simbolizira svjetlo u zimskoj tami, ali i navješćuje **Božić** kao rođendan Svjetla. Mnogi kažu kako je sama **sveta Lucija**navjestiteljica boljih vremena jer nakon 13. prosinca dani postaju sve duži.

**Zadatak: pronađi sa svojim ukućanima zdjelicu, u nju stavi zemlju iz vrta i posij pšenicu. Tako zdjelicu stavi u prozor na toplo i svijetlo mjesto, te ju svaki dan pomalo zalijevaj . Prati njezin rast. Zadnji tjedan škole na daljinu fotografiraj ju i pošalji u grupu viber.**